El Grup Scout Impeesa 243 de Burjassot acull aquest cap de setmana la VIII Urban-Chapoteos
2025-07-24

Intens cap de setmana és el que viurà el Grup Scout Impeesa 243 de Burjassot ja que acollirà, el 2 i el 3 de desembre, la VIII Urban-Chapoteos que des del Servei de Programes i Recursos Educatius (SPRE) de Castors de Scouts Valencians, s’organitza tots els anys.

Burjassot comptarà amb la visita de més de 120 castors, la branca més xicoteta del Grup Scout, i prop de 40 scouters (monitors) arribats des de diferents punts de la geografia valenciana, els quals dormiran en la seu de l’entitat burjassotera.

Aquesta trobada es tracta d’una activitat federal que “ens permetrà enriquir-nos amb les vivències d’altres Colònies, amb els seus jocs, cançons, etc“,  tal com han assenyalat des del Grup Scout Impeesa 243 Burjassot.

Durant el cap de setmana es realitzaran activitats per tot el municipi i un recorregut, el diumenge al matí, per l’horta de Burjassot.